Alfred Ernst Rosenberg (12 Januarie [O.S. 31 Desember 1892] 1893 – 16 Oktober 1946) was gedurende die Nazi-era hoof van die Ryk Ministerie vir die Besette Oostelike Gebiede en oorlogsmisdadiger. Hy was 'n Baltiese Duitser, 'n teoretikus en 'n invloedryke ideoloog van die Nazi-party. Rosenberg is die eerste keer deur Dietrich Eckart aan Adolf Hitler bekendgestel en het verskeie belangrike poste in die Nazi-regering beklee. Rosenberg word beskou as een van die hoofskrywers van die Nazi-ideologie, Der Mythus des zwanzigsten Jahrhunderts (Die Mite van die Twintigste eeu - 1930), en word beskou as een van die belangrikste skrywers van die "nasionaal sosialistiese ideologiese geloofsbelydenisse", insluitend die rasse-teorie, die vervolging van die Jode, Lebensraum, die opheffing van die Verdrag van Versailles, en teenkanting teen wat as "ontaarde" moderne kuns beskou word. Hy is bekend vir sy verwerping en haat vir die Christendom, en het 'n belangrike rol gespeel in die ontwikkeling van die Duitse nasionalistiese positiewe Christendom. In Neurenberg is hy ter dood veroordeel en tereggestel op grond van oorlogsmisdade en misdade teen die mensdom.